โบรกชู ASIAN-SVI รับปัจจัยบวก “บาทอ่อน-ส่งออกโต” แนวโน้มกำไรปีนี้แกร่ง!
“บล.กสิกรไทย” คัด ASIAN-SVI รับปัจจัยบวกจากค่าเงินบาทอ่อน รวมถึงการส่งออกไทยช่วงเดือนมี.ค.ขยายตัวสูงสุดในรอบกว่า 30 ปี คาดผลักดันผลประกอบการในปีนี้เติบโตอย่างแข็งแกร่ง
“บล.กสิกรไทย” คัด ASIAN-SVI รับปัจจัยบวกจากค่าเงินบาทอ่อน รวมถึงการส่งออกไทยช่วงเดือนมี.ค.ขยายตัวสูงสุดในรอบกว่า 30 ปี คาดผลักดันผลประกอบการในปีนี้เติบโตอย่างแข็งแกร่ง
12 พ.ค. 2565

จากกรณีเมื่อวันที่ 26 เมษายน 2565 นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยว่า การส่งออกของไทยเดือนมีนาคม 2565 ขยายตัว 19.5% มีมูลค่า 28,859 ล้านเหรียญสหรัฐ ถือว่ามูลค่าการส่งออกสูงที่สุดในรอบ 30 ปี นับตั้งแต่มีการบันทึกสถิติการส่งออกตั้งแต่ปี 2534
ขณะที่การนำเข้า ขยายตัว 18.0% มีมูลค่า 27,400 ล้านเหรียญสหรัฐ ส่งผลให้ไทยได้ดุลการค้า 1,459 ล้านเหรียญสหรัฐ การส่งออกที่ขยายตัวเป็นผลมาจาก สินค้าสำคัญ 3 หมวดประกอบด้วย 1.สินค้าการเกษตร 2.สินค้าเกษตรอุตสาหกรรม และ 3.สินค้าอุตสาหกรรม มีการเติบโต
ทั้งนี้ บริษัทหลักทรัพย์ กสิกรไทย ระบุในบทวิเคราะห์ คงเป้าการส่งออกปี 2565 ไว้ที่ +3.4% ถึง +3.7% จากปีก่อน (เทียบกับคาดการณ์เดิมที่ +4.3%) ด้วยสาเหตุหลักจาก 1) ความขัดแย้งระหว่างรัสเซีย-ยูเครน อาจชะลอการส่งออกไปยังสหภาพยุโรป/บรรยากาศการค้าทั่วโลก 2) ปัญหาอุปทานที่ตึงตัว อาทิ ปัญหาชิปขาดแคลน ส่งผลกระทบต่อกลุ่มรถยนต์/ชิ้นส่วนรถยนต์และเครื่องใช้ไฟฟ้า
3) อุปสงค์ที่อั้นไว้ของภาคการท่องเที่ยว และ 4) ฐานที่สูงมากของส่งออกในปี 2564
พร้อมกันนี้ คงเป้าการนำเข้าปี 2565 ที่ +6.8% ถึง +7.4% จากปีก่อน (เทียบกับคาดการณ์เดิมที่ +6%) ด้วยสาเหตุหลักจาก 1) ราคาพลังงานที่สูงขึ้น เช่น การนำเข้าน้ำมันดิบ (คิดเป็น 20% ของการนำเข้าสินค้า
อีกทั้งคาดเงินดอลลาร์ฯ/เงินบาทช่วงครึ่งแรกปีนี้อยู่ที่ 34.00-34.20 บาท คงประมาณการ ค่าเงินบาท ในช่วงครึ่งแรกปีนี้ไว้ตามเดิม จาก 1) เงินดอลลาร์ฯที่แข็งค่าขึ้น เพราะตลาดคาดว่า Fed จะปรับขึ้นอัตราดอกเบี้ย 3 ครั้งติดต่อกันที่ครั้งละ 50bps (ระหว่างเดือนพ.ค.-ก.ค.2565)
โดยคาดว่าอุปสงค์ที่อั้นไว้ของการท่องเที่ยวของไทยและนโยบายของ ธปท. จะเป็น 2 จุด เปลี่ยนสำคัญที่ทำให้เงินบาทแข็งค่าขึ้น
ด้านค่าเงินดอลลาร์ฯ/เงินบาทเฉลี่ยในไตรมาส 1/2565 (-0.94% จากไตรมาสก่อน / +9.14% จากปีก่อน) เงินบาทที่อ่อนค่าในไตรมาส 1/2565 คาดจะช่วยหนุนอัตรากำไรของหุ้นส่งออก โดยเฉพาะในเชิงเทียบกับปีก่อน
พร้อมคงมุมมองบวกต่อหุ้น บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN จาก 1) เป็นผู้ได้ประโยชน์หลักจากเงินบาทที่อ่อนค่าลง (+15%) 2) ความสามารถในการส่งต่อต้นทุนเพราะเป็นผู้ผลิต OEM และ 3) อุปสงค์ของอุตสาหกรรมอาหารสัตว์เลี้ยงที่เพิ่มขึ้น ซึ่ง ASIAN ได้ขยายเพิ่มกำลังการผลิตขึ้นอีก 6 พันตัน/ปี
รวมถึง บริษัท เอสวีไอ จำกัด (มหาชน) หรือ SVI จาก 1) เป็นผู้ได้ประโยชน์มากที่สุดหุ้นส่งออกอิเล็กทรอนิกส์ที่วิเคราะห์อยู่ (+ 24%) และ 2) แนวโน้มปีนี้แข็งแกร่ง โดยคาดรายได้โตขึ้น 30% และ GPM ที่ 9-10%